cyanic-selkie/wikianc huggingface dataset:
המסע הראשון של ג'יימס קוק
איי החברה
ב-9 באוגוסט קוק הרים עוגן ועל פי הוראות האדמירליות הפליג לכיוון דרום על מנת לחפש יבשת דרומית. בראשית ספטמבר, לאחר מסע של כ-2400 קילומטרים, הגיעה האנדוור לקו רוחב 40 דרום וזאת מבלי למצוא את היבשת. בהתאם לפקודות, קוק המשיך משם מערבה לכיוון ניו זילנד, כשהוא שומר על מסלול בין קווי האורך 40 דרום ו-29 דרום.
האי הצפוני של ניו זילנד
ב-6 באוקטובר 1769 הצליחה האנדוור להגיע אל ניו זילנד. בכך היו חברי המשלחת לקבוצה השנייה של אירופאים שהצליחה בכך (אחרי אבל טסמן ההולנדי ואנשי צוותו שעשו זאת למעלה ממאה שנה קודם לכן, בשנת 1642).
פינלנד באירוויזיון 2023
פינלנד השתתפה באירוויזיון 2023, שהתקיים בליברפול שב, עם השיר "Cha Cha Cha" של קרייה. רשות השידור הפינית Yle ארגנה את הקדם הלאומי Uuden Musiikin Kilpailu על מנת לבחור את הנציג הפיני לתחרות.
פינלנד השתתפה בחצי הגמר הראשון, שנערך ב-9 במאי, שם הגיעה למקום הראשון. בגמר, פינלנד זכתה במירב הצבעות הקהל עם 376 נקודות, והגיעה למקום השני בתחרות עם 526 נקודות.
רקע
קדם לאירוויזיון 2023, פינלנד השתתפה בתחרות חמישים וחמש פעמים מאז הצטרפותה בשנת 1961. המיקום הגבוה ביותר אליו הגיעה נרשם בשנת 2006, כש-"Hard Rock Hallelujah" בביצוע לורדי הגיע למקום הראשון. מאז שנת 2004, כשאיגוד השידור האירופי הקים את שלב חצי הגמר, הצליחה פינלנד להעפיל לגמר תשע פעמים. באירוויזיון 2022 שלחה פינלנד את להקת דה ראסמוס עם השיר "Jezebel". פינלנד העפילה לגמר והגיעה למקום ה-21 בתחרות.
רשות השידור הפינית Yle משדרת את האירוע בפינלנד ומארגנת את תהליך בחירת הנציג שלה לאירוויזיון. Yle אישרה את כוונתה של פינלנד להשתתף באירוויזיון 2023 ב-23 במאי 2022. הנציגים של פינלנד לאירוויזיון נבחרו באמצעות תחרויות מקומיות ששונו במתכונתן לאורך השנים. בין השנים 1961 ל-2011, הצניגים הפינים נבחרו בתוכנית בשם Suomen euroviisukarsinta. עם זאת, מאז 2012, רשות השידור ארגנה את התכנית Uuden Musiikin Kilpailu, התמתמקדת בהצגת מוזיקה חדשה כשהשיר הזוכה נבחר כנציג פינלנד לתחרות באותה השנה. יחד עם אישור השתתפותם, רשות השידור הודיעה כי הנציג הפיני לתחרות ייבחר דרך Uuden Musiikin Kipailu.
רשימת המשתתפים
נפתחה תקופת הגשה על ידי Yle שנמשכה בין ה-1 בספטמבר 2022 ל-5 בספטמבר 2022. לפחות אחד מהכותבים והזמרים היו צריכים להחזיק באזרחות פינית או להתגורר בפינלנד לצמיתות כדי שהשיר יזכה להתחרות. פאנל של תשעה מומחים שמינה Yle בחר שבעה מועמדים לתחרות מתוך 363 ההצעות שקיבלו. השירים המתחרים הוצגו ב-11 בינואר 2023, בעוד שהווידאו קליפים שלהם יצאו לאור בין ה-12 ל-20 בינואר 2022.
הגמר
הגמר שודר ב-25 בפברואר 2023.
באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר ; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פינלנד שובצה למחצית השנייה של חצי הגמר הראשון, שהתקיים ב-9 במאי 2023.
חצי הגמר הראשון
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פינלנד הופיעה כמדינה ה-15 והאחרונה בסדר, אחרי הולנד. ב-11 במאי 2023 ביצע קרייה את "Cha Cha Cha" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר.
המסע הראשון של ג'יימס קוק
האי הצפוני של ניו זילנד
האנדוור הפליגה צפונה ובהמשך עגנה על מנת לערוך תצפית אסטרונומית למעבר כוכב חמה על פני השמש שנערך ב-9 בנובמבר. מקום העגינה נקרא על ידיהם פורט מרקורי (Port Mercury, נמל כוכב חמה). היחסים עם המאורים באזור זה היו שלווים בדרך כלל, אך מאורי אחד נהרג במחלוקת על עסקה. מאורי זה היה האחרון שנהרג בידי צוותו של קוק במסע. אחרי שהעלו את דגל הממלכה על ראש תורן והכריזו באופן רשמי על פורט מרקורי כשטח האימפריה, הפליגו מן המפרץ ב-15 בנובמבר. האנדוור המשיכה צפונה ועגנה בברים הד ואזי בביי אוף איילנדס  (מפרץ האיים). לאחר מכן הקיפה את הקצה הצפוני של האי. צוות האנדוור החמיץ בימים אחדים את האונייה "סן ז'אן בטיסט" של הקפטן הצרפתי ז'אן-פרנסואה-מארי דה סורוויל שהקיפה את הקצה בכיוון השני. ב-6 בינואר 1770 פחת גובה הגלים והדבר אפשר לאנדוור לבצע התקדמות נאה דרומה בחוף המערבי של האי הצפוני, ללא צורך לעגון. באמצע ינואר קוק הגיע לקווין שרלוט סאונד (מפרץ המלכה שרלוט), שנמצאת בקצה הצפוני של האי הדרומי, נקודה שישוב אליה במסעותיו הבאים באוקיינוס השקט.
פינלנד באירוויזיון 2023
הגמר
ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד שובצה כמדינה ה-13, לפני צ'כיה ואחרי אסטוניה. במופע הגמר, בתום הקראת הניקוד שהעניקו צוותי השופטים, דורג שירה של פינלנד במקום הרביעי, עם 150 נקודות. בהצבעת הקהל הוא דורג במקום הראשון, עם 376 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Cha Cha Cha" במקום השני, כשבסך הכל זכה לקבל 526 נקודות. תוצאה זו היא התוצאה השנייה הכי טובה של פינלנד באירוויזיון, אחרי הניצחון של לורדי באירוויזיון 2006.
המסע הראשון של ג'יימס קוק
האי הצפוני של ניו זילנד
ב-22 בינואר הוביל קוק טיול רגלי לפסגת גבעה סמוכה. מן הפסגה צפה קוק בבירור במצר בין שני האיים, לו קרא על שמו - מצר קוק. בכך הוכיח קוק כי האי הצפוני הוא אכן אי ולא מחובר ליבשת הדרומית ההיפותטית.
ב-31 בינואר קוק הכריז על בעלותו של הכתר הבריטי על קווין שרלוט סאונד ועל האיים הסמוכים. זו הפעם האחרונה שבה קוק הכריז על בעלות בריטית על חלק כלשהו של ניו זילנד. האנדוור הפליגה משם ב-5 בפברואר, עברה דרך מצר קוק והמשיכה צפונה במטרה למפות את קטע החוף הנותר בצד המזרחי של האי. בכך הושלם המסע סביב האי הצפוני של ניו זילנד (נגד כיוון השעון).
האי הדרומי של ניו זילנד
בשלב זה פנה קוק דרומה והחל למפות את החוף המזרחי של האי הדרומי, תוך חיפוש מתמד של טרה אוסטרליס. האנדוור הקיפה את דרום האי סטיוארט ב-10 במרץ ובכך הוכח אף לבנקס הבוטניקאי, שהיה תומך נלהב של תאוריית היבשת הדרומית, כי האי הדרומי איננו חלק מיבשת שישית. משם קוק המשיך במסעו צפונה אל עבר החוף המערבי של ניו זילנד, ללא עגינה, ונכנס למצר קוק. ב-27 במרץ הגיע בחזרה לצפון האי. בכך הושלם המסע סביב האי הדרומי (עם כיוון השעון).
מניו זילנד לאוסטרליה
ב-31 במרץ 1770 כתב קוק ביומנו:
באותו יום תיעד רב החובל את החלטתו לקבוע נתיב לשיבה הביתה דרך החוף המזרחי, הלא נודע אז, של ניו הולנד (כפי שאוסטרליה נקראה אז):
הנתיב המתוכנן מערבה נועד למצוא את ארץ ואן דימן שנצפתה על ידי טסמן (האי טסמניה), כדי לקבוע אם היא מהווה חלק מן היבשת הדרומית האגדתית. ואולם, קוק ואנשיו נאלצו להפליג בנתיב צפוני יותר, מחמת הסופות שהשתוללו באזור. באחד מן הימים, בשעות אחר הצהריים, נצפתה יבשה, שקוק כינה בשם פוינט היקס. לפי חישוביו של קוק, ארץ ואן דימן הייתה אמורה להימצא דרומית למיקומם, אבל כיוון שמצא שקו החוף נוטה דווקא לדרום-מערב, היה קוק מסופק כי היבשה שנתגלתה מתחברת אליה. נקודה זו הייתה על החוף הדרום-מזרחי של יבשת אוסטרליה, ומציאתה הגדירה את משלחתו של קוק כבני אירופה הראשונים שהגיעו אל קו החוף המזרחי שלה. ביומנו, תיעד קוק את האירוע במילים הללו:
מקובל להניח כי הנקודה אותה צפו חברי האנדוור נמצאת היום בין אורבוסט (Orbost) ומאלאקוטה, עיירות חוף בדרום-מזרח מדינת ויקטוריה שבאוסטרליה. סקר קרטוגרפי שנערך בשנת 1843 לא התייחס לשם זה וכינה את האזור בשם כף אוורארד (Cape Everard). במלוא 200 שנים לצפייה, הוחזר על כנו באופן רשמי השם המקורי פוינט היקס.
אוסטרליה
האנדוור המשיכה צפונה לאורך קו החוף, כשהיא מקפידה לשמור על החוף בטווח ראייה. קוק מיפה את השטח ונתן שמות לתוואי נוף תוך כדי שיוט. לאחר מעט יותר משבוע, הגיעו אל לשון-ים רחבה אך רדודה, ועם כניסתם אליה עגנו סמוך לשונית נמוכה, שדיונות בקדמתה. ג'יימס קוק ואנשיו הציבו את רגלם לראשונה על היבשת, על חצי האי קורנל, ויצרו קשר עם אבוריג'ינים משבט גווגאל. ב-29 באפריל קבע קוק למקום את השם "נמל סטינג-ריי" (Sting-Ray), שנהיה בהמשך למפרץ הבוטניקאי (Botanist) ולבסוף למפרץ בוטאני, זאת בשל כמה ממצאים ייחודיים שאספו במקום הבוטניקאים ג'וזף בנקס, דניאל זולאנדר והרמן שפרינג. מדעני המשלחת החלו למעשה בתיעוד המדעי האירופאי הראשון של הפאונה והפלורה של יבשת אוסטרליה.
נדב אמבון
נדב אמבון (נולד ב-27 ביוני 1984) הוא מנהל קריאטיב ובמאי ראשי ב"כאן דיגיטל" של תאגיד השידור הישראלי; ממייסדי מיזם "זיכרון בסלון".
המסע הראשון של ג'יימס קוק
אוסטרליה
אתר עגינה ראשוני זה קודם בהמשך השנים כמקום מתאים להקמת קולוניה ומוצב קדמי למושבה בריטית, במיוחד על ידי ג'וזף בנקס. ואולם, כשקפטן ארתור פיליפ והצי הראשון הגיעו לשם כעבור 18 שנים, בראשית 1788, במטרה להקים מוצב קדמי כמו גם מושבת עונשין, מצאו שהמפרץ וסביבותיו אינם עומדים בציפיות אותן הציגה התחזית הראשונית. פיליפ הורה אפוא לשנות מיקום אל מעגן הנמצא קילומטרים אחדים צפונה, מקום אותו קוק כינה בשם פורט ג'קסון, אך לא העמיק לחקור אותו מעבר לכך. במעגן זה, הוקם היישוב, ולימים העיר, סידני.
בעגינה ראשונה זו של קוק, נוצר קשר ראשיתי עם ילידי אוסטרליה, תושבי המקום. כאשר הספינות הפליגו אל תוך המפרץ, הבחינו אנשיהן בילידים על השוניות אשר משני עברי המפרץ. בסביבות השעה 14:00 בצהריים, הטילו עוגן סמוך לקבוצה של שש או שמונה סוכות. שני ילידים, האחד צעיר והשני מבוגר יותר, ירדו אל הסירה. הם התעלמו מן המתנות שקוק הציע וניסו לפגוע ביורדי הים. יריית רובה שנורתה מעל ראשיהם פצעה קלות את המבוגר מבין השניים, והוא רץ אל הסוכות. הוא שב עם עוד כמה אנשים, שהטילו חניתות לעבר אנשי קוק, אך לא פגעו בהם. הם הונסו משם אחרי עוד צמד מטחי ירי. המבוגרים נמלטו, אולם קוק מצא כמה ילדים אבוריג'ינים בסוכות והעניק להם מספר חרוזים כמחוות ידידות.
נדב אמבון
ביוגרפיה
נדב אמבון נולד במצפה עמוקה, לרבקה אמבון ואוסקר אמבון. בשנת 2002 התגייס לקורס טיס ומשם עבר לתותחנים, היה חבר בגרעין ההקמה של היחידה רוכב שמיים – סקיילרק 1.
המסע הראשון של ג'יימס קוק
אוסטרליה
קוק המשיך בדרכו צפונה, תוך מיפוי קו החוף שלאורכו שייט. ב-23 במאי 1770 עצר במפרץ באסטארד (Bustard Bay). קוק, בנקס ועוד מספר אנשים ירדו אל החוף ותרו את האזור.
ב-11 ביוני 1770 אירעה תקלה חמורה כאשר האנדוור עלתה על שרטון בשונית המחסום הגדולה. הספינה ניזוקה קשות והמסע התעכב בכמעט שבעה שבועות עד תום התיקונים, שנעשו על החוף בשפך נהר אנדוור. בתקופת שהותם שם, יצאו ג'וזף בנקס, הרמן שפרינג ודניאל זולאנדר למסעות איסוף של צמחיית אוסטרליה. מפגשי הצוות עם הילידים המקומיים הסתיימו ברובם בשלום. קבוצה שפגשו במקום זה היא המקור לשם קנגורו, שמקורו במילה בשפת המקומיים לקנגורו אפור מזרחי, המבוטאת ɡ̊aŋuru.
נדב אמבון
ביוגרפיה
אמבון ייצג את ישראל כחבר נבחרת ישראל באליפות אירופה באולטימייט פריזבי בשנת 2011, שנערכה בסלובניה ובטורניר WINDMILL בהולנד. וכן היה חבר ועד של ה-IFDA ההתאחדות הישראלית לענפי הפריזבי.
המסע הראשון של ג'יימס קוק
אוסטרליה
לאחר השלמת התיקונים התחדשה ההפלגה. הספינה הפליגה ליד הקצה הצפוני של חצי האי כף יורק ומשם שייטה דרך מצר טורס, בין אוסטרליה לגינאה החדשה, שבו ניווט ב-1606 לואיס ואס דה טורס. ב-22 באוגוסט, קוק עגן לחופי האי פוזשן ותבע את חזקתו של הכתר הבריטי על כל אורכו של קו החוף שלאורכו סייר זה עתה ואשר ייקרא לימים ניו סאות' ויילס.
נדב אמבון
ביוגרפיה
בשנת 2011 הקים עם בת זוגו, עדי אלטשולר, את מיזם "זיכרון בסלון" - התכנסות אלטרנטיבית בערב יום הזיכרון לשואה ולגבורה.
בין השנים 2008–2012 למד בבצלאל במחלקה לאומנויות המסך וסיים את תוכנית המצטיינים ללימודים ב-SVA ניו יורק בהתמחות אנימציה. סרט הגמר של אמבון, מדברים על שמשון. הופיע בפסטיבלי אנימציה ברחבי העולם והוביל להרצאה בכנס TEDx באוניברסיטת בן-גוריון, על אנימציה וגבורה.
המסע הראשון של ג'יימס קוק
אוסטרליה
בשיוטו דרך מצר טורס ומעבר לכף יורק, שם קוק קץ להשערה, שהולנד החדשה וגינאה החדשה הן חלק מאותה חלקת יבשת.
נדב אמבון
ביוגרפיה
אמבון הוא חבר בגרעין ההקמה של המיזם המוזיקלי קולולם, כתור מנחה האירועים. במסגרתם, הנחה יחד עם לוסי איוב את אירוע 70 שנה למדינה בהיכל נוקיה במעמד נשיא המדינה ו-12 אלף איש.
אמבון עבד כאנימטור בחברת אינטרלוד, על קליפ רשמי לשיר Like a Rolling Stone של בוב דילן בבימויו של וניה הימן. קליפ זה, זיכה בדצמבר 2013 את חברת אינטרלוד בהכרה בינלאומית כאשר הקליפ נבחר ל"קליפ השנה" של המגזין טיים לשנת 2013. בשנת 2014, זכה במקום הראשון בפסטיבל קאן בקטגוריית "Digital Marketing" ואף זכה בפרס ה-Webby ליצירות אינטרנטיות.
אמבון עבד כאנימטור בשרוטונים ובהמשך כמנהל מחלקת האנימציה, שם ביים את סרטון היוטיוב הנצפה ביותר בישראל בשנת 2014, "שיר המונדיאל 2014".
המסע הראשון של ג'יימס קוק
מניעת צפדינה
עד לסיום ההפלגה בחופי ניו סאות' ויילס, לא איבד קוק ולו אדם אחד למחלת הצפדינה, הישג ראשון מסוגו בהפלגות למרחקים גדולים. צפדינה מתפתחת בגלל פגיעה בייצור הקולגן. ויטמין C, אשר מצוי בשפע בפירות ובירקות, אך לא בבשר או בדגים, הוא מרכיב חשוב בייצור תקין של הקולגן. בתקופה ההיא היה ידוע, שתזונה דלה בפירות ובירקות גורמת לצפדינה, אבל לא שחסך בוויטמין C הוא האחראי למחלה. נאמן למדיניות הצי המלכותי שראתה אור בשנת 1747, שכנע קוק את אנשיו לאכול מזונות כגון פירות הדר וכרוב כבוש.
נדב אמבון
ביוגרפיה
החל משנת 2016 שימש כמנהל קריאטיב ובמאי ראשי בדיגיטל, בתאגיד השידור הישראלי, באפריל 2021 סיים את תפקידו בתאגיד.
אמבון נשוי לעדי אלטשולר, והם הורים לשני בנים. הם גרים בתל אביב.
המסע הראשון של ג'יימס קוק
מניעת צפדינה
יורדי הים נודעו לשמצה בימים ההם בהתנגדותם לחידושים, ובראשית הדברים סירבו לאכול את הכרוב הכבוש. קוק נקט ב"שיטה שמעולם לא נכשלתי בה עם ימאים", לדבריו. הוא פקד להגיש את הכרוב הכבוש לו ולקצינים, והותיר לצוות את אפשרות הבחירה, כרצונם. בתוך שבוע, המלחים, שראו את החשיבות שהבכירים מייחסים למזון זה, החלו לדרוש אותו לעצמם במידה כזו שהיה הכרח לקבוע מנות קצובות. במקרים אחרים, מכל מקום, נאלץ קוק להסתייע גם בהטלת משמעת כמסורת הצי. "הענשתי את הנרי סטיבנס, ימאי, ואת תומאס דאנסטר, מלח בצי, בשתים-עשרה הצלפות האחד עקב סירוב לאכול את מנת בשר הבקר הטרי שהוקצבה להם."
במהלך המסע קוק עודד דיאטה רחבה ככל שהתירו הנסיבות והורה לאסוף כל ירק שניתן היה למצוא על החופים. כל אנשי הספינה אכלו את אותו מזון וקוק הקפיד לחלק באופן שוויוני כל מה שניתן לחלוקה (ואף המליץ על נוהל זה לכל מפקד ספינה - ראו רשומת יומן מה-4 באוגוסט 1770).
שני מקרי צפדינה אירעו בכל זאת על הסיפון, שטופלו ולא הובילו לאובדן חיי אדם - האסטרונום צ'ארלס גרין והנווט בן טהיטי טופאיה לקו בה. קוק יכול היה לרשום בגאווה ביומנו עם הגיעם אל בטאוויה, ש"אין ולו אדם אחד ברשימת החולים" (רשומת יומן מה-15 באוקטובר 1770). זאת בניגוד למסעות ימיים רבים אחרים, שהגיעו אל נמל זה ורבים מאנשי הצוות על סיפונם חולים.
הצלחתו של קוק במניעת צפדינה המשיכה גם במסעו השני. כששב לבריטניה לאחריו הוענקה לו על פועלו בתחום זה מדליית קופלי לשנת 1776.
פרסום היומנים
יומניו של קוק, יחד עם אלה של בנקס, נמסרו לאדמירליות לשם פרסום עם חזרתו. ג'ון מונטגיו, הרוזן הרביעי מסנדוויץ' שכר תמורת 6,000 ליש"ט את שירותיו של ג'ון הוקסוורת', מבקר ספרות, מסאי ועורך כתב העת לגברים The Gentleman's Magazine למטרת הוצאה לאור של דין וחשבון מקיף של חקר האוקיינוס השקט: לא רק מסעותיו של קוק אלא גם אלה של סמיואל ווליס , ג'ון ביירון  ופיליפ קרטרט . בכרך הראשון הציג הוקסוורת' את דיווחיהם של שלושת מגלי ארצות אלו ובכרך השני והשלישי מיזג בין יומניהם של רב החובל קוק ושל ג'וזף בנקס והוסיף כמה מהגיגיו הוא. לבסוף הוציא תחת ידיו סיפור בגוף ראשון, שהוצג כדבריו של קוק. לספר ניתנה הכותרת הארוכה:
"תיאור המסעות שיצאו בפקודת הוד מלכותו הנוכחי לשם תגליות בחצי הכדור הדרומי ובוצעו בזה אחר זה על ידי קומודור ביירון, קפטן ווליס, קפטן קרטרט וקפטן קוק, בדולפין, בסוולואו ובאנדוור: מסתמך על היומנים שניהלו כמה מפקדים, ועל המסמכים של ג'וזף בנקס; מאת ד"ר ג'ון הוקסוורת'. בשלושה כרכים. מאויר בתחריטים ובמבחר גדול של תרשימים ומפות המתייחסים לארצות שאך זה נתגלו, או שנודעו קודם אך לא בשלמותן"
או בגרסת המקור באנגלית:
AN ACCOUNT OF THE VOYAGES undertaken by Order of His Present Majesty for making Discoveries in the Southern Hemisphere, and successively performed by Commodore Byron, Captain Wallis, Captain Carteret and Captain Cook, in the Dolphin, the Swallow and the Endeavour: Drawn up from the Journals which were kept by the several Commanders, and from the Papers of Joseph Banks, Esq.; by John Hawkesworth, LL.D. In three volumes. Illustrated with Cuts, and a great Variety of Charts and Maps relative to Countries now first discovered, or hitherto but imperfectly known
הספר הוצא למכירה ב-9 ביוני 1773. הביקורות כלפי הספר בעיתונות היו צוננות מאוד. המבקרים קבלו, שאין לקורא כל דרך לדעת איזה חלק מן הטקסט הוא של קוק, איזה של בנקס ואיזה של הוקסוורת'. מבקרים אחרים ראו את התיאורים של המפגשים המיניים של הימאים עם בנות טהיטי כפוגעניים.
קוק חזר לים עוד לפני פרסום הספר, אך לאחר מכן היה מוטרד מכמה מן ההגיגים שהוקסוורת' ייחס לו. הוא גמר אומר להוציא בעצמו את יומניו בעתיד.
שחזורים מודרניים של המסע
בשנת 1970 צילם הביולוג והצוללן האוסטרי הנס האס תוכנית טלוויזיה תיעודית בשם "המסע שלנו עם ג'יימס קוק" (המקור בגרמנית: Unsere Reise mit James Cook), בו הוא משחזר את צעדיו של קוק בשונית המחסום הגדולה בעזרת יומנו. כחלק מהמסע האס ביצע צלילות במספר מוקדים.
בראשית העשור הראשון של המאה ה-21, יצרו ה-BBC סדרה תיעודית בשם The Ship ("הספינה"), בה שיחזרו מקטע מן המסע. אחד ההיסטוריונים שהשתתף בצילומים, אלכסנדר קוק (Alexander Cook, איננו צאצא של רב החובל), פרסם מאמר בשנת 2004 על חוויותיו מהמסע.
ניצ'ירן (בודהיזם)
נִיצִ'ירֶן הוא זרם בודהיסטי המשוייך למסורת המהאיאנה הנקרא על שם מייסדו, הנזיר הבודהיסט היפני ניצ'ירן, ונחשב אחד מהזרמים היחידים שפותחו ביפן באופן בלעדי. נזירי ומתרגלי הניצ'ירן נחשבים קנאים, וכתיבתו של ניצ'ירן נחשבת נהירה ביחס לכתבים בודהיסטים יפנים אחרים, במיוחד כתבי זן.
היסטוריה
הנזיר ניצ’ירֶן יצר את הזרם בתקופת הפלישות המונגוליות ליפן. הוא סלד משני זרמים שהיו נפוצים ביפן בתקופתו (ונפוצים בה עד היום): בודהיזם הארץ הטהורה והזן, שלדעתו, ויתרו על כללי האתיקה הבודהיסטים, הזניחו את הקאנון הפאלי והתעלמו מגאוטמה הבודהה, מייסד דת הבודהיזם, והעדיפו על פניו דמויות מיתולוגיות כגון אמיטאבהה ותרגולים מיסטיים כגון שינון מנטרות (במקרה של הארץ הטהורה) או תרגולים אינדיוידואליסטים ושחרור ממסורת הבודהה במקרה של הזן (סנטינמנט המובע בקואן "אם תפגוש את הבודהה בדרכים, הרוג אותו").
הנזיר ניצ'ירן קרא לשילוב של לימוד, מוסר ופולחן. ניצ’ירן הנזיר נודע בקנאות הדתית שלו וביחסו השלילי לרוב ההוגים הדתיים שקדמו לו.
הפוליטיקה היפנית תפסה חלק משמעותי בתוך הזרם הדתי, ובשנת 1269 נכתב בידי הנזיר ניצ’ירן הספר "הדרך להגשמת האמת והגנת המדינה" שבו טען כי יפן נמצאת בסכנה גדולה, שעל מנת להינצל ממנה יש לדבוק בסוטרת הלוטוס ולהשמיד את כל הכתות האחרות מלבד ניצ'ירן. בעקבות פרסום הספר, הגלו אותו השלטונות לאי סדו שבים יפן.
מכיוון שלאורך כל שנות קיומו, הפעיל זרם זה מסיון אינטנסיבי, הוא התבסס היטב ביפן, וכיום הוא נחשב לאחד מארבעת זרמי הבודהיזם העיקריים ביפן.
חקירת בית המשפט הבין-לאומי הפלילי בעניין לוב
חקירת בית המשפט הבין-לאומי הפלילי בעניין לוב היא חקירה שהוכרזה במרץ 2011 על ידי בית הדין הפלילי הבין-לאומי (ICC) על פשעי מלחמה ופשעים נגד האנושות שטענו כי התרחשו בלוב מאז 15 בפברואר 2011. החקירה נפתחה בעקבות פריצת מלחמת האזרחים בלוב.
מלחמת אזרחים הלובית הראשונה
החקירות החלו במהלך מלחמת האזרחים בלוב הראשונה, בשנת 2011, הובילו למספר צווי מעצר.
ב-27 ביוני 2011 הוציא בית הדין הפלילי הבינלאומי צווי מעצר לשליט לוב, מועמר קדאפי, לבנו השני, סיף אל-אסלאם קדאפי וכן לראש המודיעין הלובי, עבדאללה אל-סנוסי (שהיה גם גיסו של מועמר קדאפי). צווי המעצר הוצאו בחשד לרדיפת אזרחים לא חמושים (פשע שנחשב פשע נגד האנושות). חרף ההאשמות הכבדות כנגד קדאפי החליט בית הדין לסגור את התיק נגדו לאחר שנרצח בידי כוחות המורדים בעיר סירת.
במאי 2018 הוצאו צו מעצר נוסף, כנגד ראש הסוכנות לביטחון פנים, אל-תוהאמי מוחמד חאלד וכן צו נוסף כנגד קדאפי. עוד קודם לצו מעצר זה, בנובמבר 2011 נעצר קדאפי על ידי ארגון מורדים בשם "גדודי אבו בכר אל-סדיק". עם זאת הוא שוחרר ביוני 2017 על ידי חוטפיו לאחר שקיבל חנינה. מנגד, נעצר במרץ 2012 ראש המודיעין, אל-סנוסי, על ידי שלטונות מאוריטניה, וחצי שנה לאחר מכן הוא הוסגר ללוב לאחר לחץ של גורמים בינלאומיים.
התביעה נגד עבדאללה אל-סנוסי הסתיימה ביולי 2014 לאחר שהתקבלה הטענה כי הוא נשפט בבית המשפט בלוב. נכן למאי 2018 ממשיך בית הדין לעקוב אחר התקדמות ההליכים המשפטיים נגדו.
ברזל מחושל
ברזל מחושל הוא סגסוגת ברזל עם תכולת פחמן נמוכה מאוד (פחות מ-0.05%) בניגוד לזו של ברזל יצוק (2.1% עד 4%). חומר מותך למחצה של ברזל עם תכלילי סיגים סיביים (עד 2% במשקל), המעניקים לו מראה "גרגרי" דמוי עץ הנראה לעין כאשר הוא נחרט, מחליד או מכופף עד לכשל. ברזל מחושל הוא קשיח, רקיע, משיך, עמיד בפני קורוזיה, ניתן ריתוך בקלות, אך קשה יותר לריתוך חשמלי.
לפני פיתוחן של שיטות יעילות לייצור פלדה ועליית זמינותן של כמויות גדולות של פלדה, ברזל מחושל היה הצורה הנפוצה ביותר לריקוע ברזל. הוא קיבל את השם מחושל מכיוון שהוא הוקשה, כופף או עובד בדרך אחרת בעודו חם מספיק כדי להוציא ממנו סיגים מותכים. המקבילה הפונקציונלית המודרנית של ברזל מחושל היא פלדה עדינה, הנקראת גם פלדה דלת פחמן. ברזל מחושל ופלדה עדינה אינם מכילים מספיק פחמן כדי להיות ניתנים להקשחה על ידי חימום.
ברזל מחושל הוא מעודן מאוד, עם כמות קטנה של סיגי סיליקט שהופכים לסיבים. הוא מכיל בסביבות 99.4% ברזל בתרכובת. נוכחות סיגים יכולה להועיל לפעולות נפחות, כגון ריתוך מחשל, שכן תכלילי הסיליקט פועלים כתלחים ומעניקים לחומר את המבנה הסיבי והיחודי שלו. חוטי הסיליקט שבסיגים גם מגנים על הברזל מפני קורוזיה ומפחיתים את השפעת עייפות החומר הנגרמת כתוצאה מהולם ורטט.
מבחינה היסטורית, כמות צנועה של ברזל מחושל הוסבה לפלדה, ששימשה בעיקר לייצור חרבות, סכו"ם, אזמלים, גרזנים וכלים בעלי קצוות אחרים, כמו גם קפיצים וקבצים. הביקוש לברזל מחושל הגיע לשיא בשנות ה-60 של המאה ה-19, עם הביקוש הגבוה לספינות מלחמה מחופות בברזל ולשימושי תחבורה מסילתית. עם זאת, כאשר תכונות כמו שבירות של פלדה עדינה השתפרו בעזרת מתכות ברזליות טובות יותר וכאשר הפלדה הפכה לזולה יותר לייצור הודות לתהליך בסמר ותהליך סימנס-מרטין, השימוש בברזל מחושל החל לרדת.
פריטים רבים, לפני שהחלו להיות מיוצרים מפלדה עדינה, יוצרו מברזל מחושל, כולל מסמרות, מסמרים, תיל, שרשראות, מסילות, חיבורי רכבת, צינורות מים וקיטור, אומים, ברגים, פרסות, מעקות, חישורי עגלה, מסבכי גג מעץ ופרזול נוי ועוד.
ברזל מחושל אינו מיוצר עוד בקנה מידה מסחרי. מוצרים רבים המתוארים כעשויים מברזל מחושל, כגון מעקות בטיחות, ריהוט גן, ושערים עשויים מפלדה עדינה. הם שומרים על תיאור זה, משום שהם עשויים להידמות לחפצים שבעבר חושלו (עובדו) בעבודת יד על ידי נפח (אם כי חפצי ברזל דקורטיביים רבים, כולל גדרות ושערים, נוצקו לעתים קרובות ולא מחושלים).
מונדיאל 2022
מונדיאל 2022 (בערבית: كأس العالم لكرة القدم ٢٠٢٢; תעתיק מדויק לעברית: כַּאְס אלְעַאלַם לִכֻּרַת אלְקַדַם 2022) היה טורניר גביע העולם בכדורגל לנבחרות גברים ה־22, שהתקיים בקטר בין 20 בנובמבר ל-18 בדצמבר 2022, התאריך שבו נערך משחק הגמר, בו זכתה ארגנטינה בגביע העולם במשחק הגמר מול צרפת. הטורניר הוא הראשון שמתקיים בעולם הערבי והשני בלבד שנערך באסיה, לאחר מונדיאל 2002 שהתקיים בקוריאה הדרומית וביפן. בנוסף, מונדיאל זה הוא המונדיאל האחרון בן 32 נבחרות, כאשר החל מהמונדיאל הבא (מונדיאל 2026 בארצות הברית, קנדה ומקסיקו) ישתתפו בטורניר 48 נבחרות. בשל האקלים החם בקטר, הטורניר נערך בחודשים נובמבר עד דצמבר, והוא הראשון שאינו מתקיים בחודשים מאי, יוני או יולי. המונדיאל נערך בפרק זמן מקוצר של 29 ימים, עם 64 משחקים בשמונה אצטדיונים בחמש ערים.
בגמר ניצחה, אלופת דרום אמריקה, את , אלופת העולם המכהנת תום הארכה בדו-קרב פנדלים. במשחק על המקום השלישי ניצחה, סגנית האלופה המכהנת, את. ליונל מסי נבחר למצטיין הטורניר וקיליאן אמבפה הוכתר כמלך השערים בטורניר.
סקירה כללית
מונדיאל 2022 הוא המהדורה ה־22 של גביע העולם בכדורגל של פיפ"א, אליפות העולם בכדורגל לנבחרות גברים לאומיות. הטורניר נערך לראשונה ב־1930 באורוגוואי, והוא מתקיים אחת לארבע שנים ובו משתתפות (החל ממהדורת 1998) 32 נבחרות לאומיות. הטורניר נפתח בשלב בתים בן שמונה בתים, ולאחר מכן שלב נוקאאוט בן ארבעה סבבים. האלופה המכהנת היא, שניצחה 4–2 את בגמר 2018. האירוע התקיים בפורמט מקוצר מהרגיל בין 20 בנובמבר ל־18 בדצמבר 2022. על הצופים לא חלו תקנות החירום של מגפת הקורונה, כמו ריחוק חברתי, מסכות ובדיקות קורונה.
לוח זמנים
בשונה מטורנירי המונדיאל הקודמים, ששוחקו בדרך כלל בחודשי יוני ויולי, טורניר זה נערך בחודשים נובמבר ודצמבר בשל החום העז השורר בקיץ בקטר. כתוצאה מכך, ליגות כדורגל מקומיות ברחבי העולם, כולל כל ליגות הכדורגל האירופיות הגדולות, נאלצו לשלב פגרה ארוכה במיוחד בלוחות הזמנים.
לוח הזמנים של המשחקים אושר על ידי פיפ"א ביולי 2020. שלב הבתים היה אמור להתחיל ב־21 בנובמבר, עם ארבעה משחקים בכל יום במשך שנים־עשר ימים רצופים. אך מאוחר יותר בלחצה של קטר, הקדימה פיפ"א את משחקה של המארחת מול  ל־20 בנובמבר, על מנת שקטר תופיע במשחק הפתיחה של הטורניר. משחק הפתיחה נערך ב־20 בנובמבר 2022 בשעה 19:00 שעון מקומי (UTC+03:00) באצטדיון אל-בית ולמחרת נערכו שלושה משחקים נוספים. החל מ־22 בנובמבר ועד לסיומו של המחזור השני של שלב הבתים, התקיימו ארבעה משחקים בכל יום בשעות 12:00, 15:00, 18:00 ו-21:00. במחזור האחרון שוחקו ארבעה משחקים ביום, שני משחקים ב־18:00 ושני משחקים ב־22:00 (על מנת למנוע מקרים כמו חרפת חיחון). בשמינית וברבע הגמר נערכו שני משחקים ביום בשעת 18:00, ו־22:00, ואילו חצי הגמר נערך בשני ימים באמצע השבוע בשעות 22:00. שני המשחקים שיחתמו את הטורניר נערכו בסוף השבוע בשעה 18:00, כאשר המשחק על המקום השלישי נערך ב־17 בדצמבר באצטדיון ח'ליפה, והגמר נערך ב־18 בדצמבר, היום הלאומי של קטר, באצטדיון האייקוני לוסייל.
בניגוד לטורנירים קודמים בהם מקומות וזמני המשחק נקבעו מראש לפני ההגרלה, הקצאת המשחקים ליום ושעה ספציפיים התבצעה רק לאחר הגרלת שלב הבתים.
בשלב הבתים, משחקי כל בית נערכים באצטדיונים הבאים: פיפ"א אישרה את אצטדיוני המשחקים וזמני הפתיחה שלהם ב־1 באפריל 2022. ב־11 באוגוסט אושר כי המשחק קטר–אקוודור הוקדם ביום והפך למשחק הפתיחה, בעוד –, משחק הפתיחה המקורי, נדחה לשעה 16:00 ב־21 בנובמבר.
פרסים כספיים
באפריל 2022 הכריזה פיפ"א על המענקים הכספיים לנבחרות המשתתפות. מלבד המענק, כל נבחרת קיבלה 1.5 מיליון דולר לכיסוי עלויות ההכנה וההשתתפות. הסכום הכולל של הפרסים הוא 440 מיליון דולר, 40 מיליון יותר מגביע העולם הקודם.
שינויים בחוקי המשחק
בעקבות שינויים שהחלו בקיץ 2020, לראשונה בגביע העולם, הנבחרות רשאיות לערוך חמישה חילופים במשך 90 דקות (במקום שלושה שהיו עד עכשיו) וחילוף נוסף בהארכה. בנוסף, כל נבחרת רשאית לעשות פעם אחת במשחק חילוף בעקבות זעזוע מוח, שאינו נכלל במכסת החילופים הרגילה. השוער האיראני עלירזא ביירנבאנד ספג זעזוע מוח במהלך משחקה של מול  והוחלף על ידי חוסיין חוסייני, ובכך היה לחילוף זעזוע מוח הראשון בתולדות המונדיאל.
בחירת המארחת
המכרזים לבחירת המארחות של מונדיאל 2018 ומונדיאל 2022 החלו בינואר 2009 והסתיימו ב-2 בדצמבר 2010 עם הכרזת מארחות שני הטורנירים על ידי פיפ"א.
בניגוד למונדיאלים הקודמים, בהם נבחרה המדינה המארחת כ-7 שנים לפני הטורניר, החליטה פיפ"א לבחור ביום אחד מארחת לשני טורנירים. המדינות החברות בפיפ"א הוזמנו להגיש את הצעותיהן עד ל-16 במרץ 2009 לשני הטורנירים גם יחד או לאחד מהם בלבד. לפי חוקי פיפ"א, יבשת שאירחה טורניר לא יכולה לארח את שני הטורנירים הבאים, דבר שהשאיר את יבשות אוקיאניה, אסיה ואמריקה הצפונית כמארחות האפשרויות היחידות לאירוח הטורניר ב-2022.
כמועמדות סופיות לאירוח הטורניר ב-2022 נותרו ארצות הברית, אוסטרליה, יפן, קוריאה הדרומית וקטר, כאשר בתום הצבעה נבחרה קטר לאירוח הטורניר.
ביקורת על בחירת המארחת
לאחר המינוי של קטר לאירוח הטורניר הופיעו בכמה מגזינים נחשבים, ברחבי העולם ובהם הפראנס פוטבול, הסאנדיי טיימס, ואף בתוכנית "פנורמה" של הרשת הבריטית BBC, שורה ארוכה של תחקירים, בהם נחשפו חשדות שההצבעה הייתה פסולה. על פי החשד בכיר לשעבר בפיפ"א, קטרי בשם מוחמד בין-חמאם, שבעברו אולץ להתפטר מפיפ"א בשל חשדות לקניית קולות בהתמודדות לנשיאות פיפ"א, שילם מעל חמישה מיליון דולרים לבכירים אחרים בארגון כדי להבטיח שקטר תזכה באירוח המונדיאל. הפרשה זכתה לכינוי "קטרגייט". החשדות הוכחשו על ידי קטר ועל ידי נשיא פיפ"א ספ בלאטר.
11 מאותם 22 חברי פיפ"א שהיו שותפים לבחירת המארחת נקנסו, הורשעו והורחקו לצמיתות בשל שחיתות שהובילה לאותה הצבעה. במאי 2014 ספ בלאטר אמר כי בחירת קטר למארחת המונדיאל היא טעות של פיפ"א.
אצטדיונים
המונדיאל בקטר נערך ב-8 אצטדיונים (מהם שבעה חדשים ואחד ששופץ והורחב) ובחמש ערים. האצטדיון שיארח את הגמר הוא האצטדיון הבינלאומי בלוסייל.
תחילה הוצעו 12 אצטדיונים.
העפלה
שש הקונפדרציות היבשתיות של פיפ"א מארגנות תחרות מוקדמות משלהן. כל אחת מ-211 הנבחרות החברות בפיפ"א זכאיות להתמודד בטורניר המוקדמות. קטר, כמארחת המונדיאל, העפילה אוטומטית למונדיאל. עם זאת, AFC (קונפדרציית הכדורגל של אסיה) חייבה את קטר להשתתף בשלב המוקדמות מכיוון שהם משמשים גם כמוקדמות לגביע אסיה בכדורגל 2023. סנט לוסיה וקוריאה הצפונית פרשו מהמוקדמות לפני תחילת המשחקים.
חלוקת המקומות בין הקונפדרציות נידונה על ידי מועצת פיפ"א ב-30 במאי 2015 בציריך לאחר קונגרס פיפ"א ה-65. המועצה החליטה שהחלוקה שנקבעה ב-2006 ושימשה במונדיאלים 2010, 2014 ו-2018, תישאר גם במונדיאל 2022:
הגרלה
הגרלת שלב הבתים נערכה בדוחה, קטר ב-1 באפריל 2022 בשעה 19:00 שעון ישראל. בזמן ההגרלה היו ידועות 29 משתתפות מתוך 32. שתי הזוכות בפלייאוף הבין־יבשתי ( ו) והמנצחת במסלול א' בשלב הפלייאוף לא היו ידועות בזמן ההגרלה. 28 הנבחרות דורגו לפי הדירוג העולמי של פיפ"א שפורסם ב-31 במרץ 2022, וחולקו לארבעה דרגים: להלן הנבחרות המדורגות (בסוגריים: דירוג פיפ"א ב־31 במרץ 2022):
הנבחרות הוגרלו לשמונה בתים בני ארבע נבחרות כל אחד, כך שבכל בית לא יהיו שתי נבחרות מאותו דרג. שתי נבחרות מאותה קונפדרציה לא הוגרלו לאותו בית, למעט נבחרות אופ"א, ממנה יהיו לפחות נבחרת אחת ולא יותר משתיים בכל בית. עיקרון זה חל גם על שלושת הנבחרות הבלתי ידועות בשעת ההגרלה. ההגרלה התחילה בדרג 1 והסתיימה בדרג 4, כאשר כל נבחרת שעלתה בגורל הוגרלה לבית הראשון הזמין באופן אלפאביתי. לאחר מכן הוגרלו מיקומי הקבוצות בתוך הבית, כאשר הקבוצה מדרג 1 הוגרלה אוטומטית לראשונה בביתה., המארחת, הוגרלה אוטומטית לבית א'. הנבחרות שיסיימו את שלב הבתים במקומות הראשון והשני, יעפילו לשמינית הגמר.
תוספות זמן
לפני המונדיאל, קיבל צוות השיפוט בטורניר הנחיה מוועדת השופטים של פיפ"א, בראשות שופט העבר הבכיר פיירלואיג'י קולינה, כי יש להוסיף בסוף כל מחצית את מלוא הזמן שבוזבז במהלכה, באופן מדוקדק, וזאת במטרה למנוע משחקנים לבזבז זמן באופן מכוון. כתוצאה מהחלטה זו, נצפו במהלך המשחקים תוספות זמן ארוכות במיוחד, לעיתים של 9-10 דקות. במונדיאל זה נרשמו מספר מחציות עם תוספות הזמן הכי ארוכות במונדיאלים מאז 1966, וכן השערים הכי מאוחרים בתולדות המונדיאלים שלא הובקעו בהארכה.
בתגובות לצעד זה של ועדת השופטים נשמעו מצד אחד שבחים על המלחמה בבזבוזי הזמן המרובים שנוהגים שחקנים לבצע במכוון, ומצד שני ביקורות על המשחקים הארוכים וכן על אי האחידות בין המשחקים בהחלטות השופטים על תוספות הזמן השונות.
צוות השיפוט
ב-19 במאי 2022 פיפ"א פרסמה את צוות השיפוט שנבחר לשפוט את משחקי המונדיאל. הרשימה כוללת 36 שופטים, 69 קוונים, ו-24 שופטי וידאו. הרשימה כוללת שופטות, לראשונה אי פעם בטורניר גברים גדול.
סטפני פראפר הצרפתית, סלימה מוקאנסאנגה הרואנדית, ויושימי ימאשיטה היפנית הפכו לשופטות הכדורגל הראשונות שזומנו למונדיאל גברים. אליהן יצטרפו גם שלוש קווניות, גם זאת לראשונה. פראפר שפטה את גמר גביע העולם בכדורגל נשים 2019. השופט הגמבי באקארי גסאמה והקוון הארגנטינאי חואן פבלו בלאטי זומנו למונדיאל בפעם השלישית. בלאטי היה קוון בגמר מונדיאל 2018.
שוברי שוויון
דירוג הנבחרות בתוך הבתים ייקבע לפי שוברי השוויון הבאים:
בית א'
במקור, משחקה של נגד  ב־21 בנובמבר היה אמור להיות משחק הפתיחה של המונדיאל, בעוד המארחת  הייתה אמורה לשחק נגד  מאוחר יותר במהלך אותו היום. למרות זאת, ב־11 באוגוסט 2022 שינתה פיפ"א את לוח הזמנים, והקדימה את משחקה של קטר ל־20 בנובמבר, על מנת שהמארחת תופיע במשחק הפתיחה, כנהוג במונדיאלים קודמים.
משחק הפתיחה נערך בין המארחת קטר ואקוודור ב־20 בנובמבר. למרות שנפסל לה שער בדקות הפתיחה, ניצחה אקוודור 2–0 מצמד שערים של אנר ולנסיה, וקטר הפכה למארחת הראשונה בתולדות גביע העולם שמפסידה את משחק הפתיחה. בנוסף, קטר הייתה לאומה ה־14 ברציפות שמפסידה במשחק הבכורה שלה בגביע העולם. היה זה המונדיאל השלישי ברציפות בו נכבש צמד במשחק הפתיחה, לאחר ניימאר ב־2014 ודניס צ'רישב ב־2018. בנוסף, לראשונה בתולדות גביע העולם, השער הראשון נכבש בבעיטת עונשין. במשחק המקביל, סנגל, שחסרה את כוכבה הפצוע סאדיו מאנה, ספגה שני שערים בדקות הסיום והפסידה 0–2 להולנד, למרות משחק צמוד יחסית. במשחק השני של נבחרת קטאר היא כבשה את השער הראשון שלה אי פעם הכובש היה מוחמד מונטארי
בית ב'
בית זה, בו דירוג הנבחרות הממוצע היה הגבוה ביותר בטורניר (15), נחשב ל"בית המוות" של המונדיאל, וארצות הברית ואיראן העניקו לבית גם יריבות פוליטית. קפטן, הארי קיין, וקפטן , גארת' בייל, יחד עם קפטנים אירופיים נוספים, הודיעו על כוונתם לעלות למשחק עם סרט קפטן של OneLove בצבעי הקשת, כמחאה על מדיניותה של קטר כלפי קהילת הלהט"ב. עם זאת, זמן קצר לפני תחילת משחקה של אנגליה, הודיעה פיפ"א כי שחקנים שיענדו סרט זה על זרועם, יספגו כרטיס צהוב מיידי. התאחדויות הכדורגל המעורבות הודיעו כי לא יסכנו את שחקניהם, וביקרו את פיפ"א על ההחלטה. ביקורת נשמעה גם מפי דוברו של רישי סונאק, ראש ממשלת בריטניה, ואנתוני בלינקן, מזכיר המדינה של ארצות הברית. במשחקה של ויילס, תומכים וולשים רבים הגיעו עם כובעים וחולצות בצבעי דגל הגאווה, ומחלקם נמנעה הכניסה לאצטדיון, כולל העיתונאי האמריקני גרנט וואהל שעוכב למשך 25 דקות.
משחק הפתיחה של הבית נערך בין אנגליה ו. בטקס הפתיחה, סירבו שחקני נבחרת איראן לשיר את ההמנון הלאומי, כאות הזדהות עם הפגנות מהסה אמיני. בנוסף, אוהדות איראניות רבות נצפו ביציעים, דבר שנתפס כפעולת מחאה, שכן אסורה הכניסה לנשים במגרשי כדורגל באיראן. המשחק סבל מעיכוב של 7 דקות במחצית הראשונה, לאחר התנגשות ראשים בין השוער האיראני עלירזא ביירנבאנד ומגנו מג'יד חוסייני. ביירנבאנד טופל על המגרש, שוכנע להישאר על ידי הקפטן אחסאן חאג'-ספי, אך לאחר שהמשחק חודש הוא ביקש חילופים לאחר שלא היה יכול להמשיך. האנגלים כבשו שלושה שערים לאחר פציעה זו, והשופט הברזילאי הוסיף 14 דקות למחצית הראשונה, ובכך היא הפכה למחצית הארוכה ביותר בתולדות המונדיאל. במחצית השנייה כבש בוקאיו סאקה את שערו השני והרביעי של אנגליה, לפני שמהדי טארמי האיראני צימק את התוצאה. בנקודה זו הוחלף גם הבלם האנגלי הארי מגווייר שסבל מפגיעת ראש, ובשל פרוטוקול זעזוע המוח של פיפ"א הורשו שתי הנבחרות לבצע שישה חילופים, במקום חמישה. לאחר מכן כבשו המחליפים מרקוס רשפורד וג'ק גריליש, וגם עתה הוסיף השופט למחצית השנייה 10 דקות תמימות. זמן קצר לפני סיום המשחק, ה־VAR הסב את תשומת ליבו של השופט לעבירה שנעשתה ברחבת העונשין של אנגליה, וטארמי כבש את שערו השני בבעיטת עונשין שנויה במחלוקת, 2.5 דקות לאחר שריקת הסיום. היה זה המשחק הארוך ביותר בתולדות שלב הבתים של המונדיאל עם 117 דקות בסך הכול. המשחק הסתיים בתוצאה 6–2, במה שהיה לתבוסה הגדולה ביותר של איראן בתולדות גביע העולם.
במשחק המקביל, התמודדה נגד ויילס. ארצות הברית שלטה במחצית הראשונה ואף עלתה ליתרון, אך ויילס הציגה עליונות במחצית השנייה, כאשר גארת' בייל כבש את שער השוויון בבעיטת עונשין, והמשחק הסתיים בתיקו 1–1. שער זה של בייל, שגם נבחר לאיש המשחק, היה השער הראשון של ויילס בגביע העולם מאז 1958. במפגש בין ארצות הברית לאיראן נגמר בניגוד לפעם הקודמת 0-1 לאמריקאים משער של כריסטיאן פוליסיק
בית ג'
באחת ההפתעות הגדולות ביותר בכל תולדות המונדיאל, ניצחה 2–1 את  ובכך קטעה את רצף 36 המשחקים ללא הפסד בו החזיקה ארגנטינה. היה זה ההפסד הראשון של ארגנטינה במשחק הפתיחה מאז ההפסד ל ב־1990, והפעם השנייה ברציפות בה ארגנטינה לא מנצחת לאחר התיקו 1–1 מול במונדיאל 2018. במידה וארגנטינה לא הייתה מפסידה במשחק זה, היא הייתה משווה את שיא המשחקים ללא הפסד שקבעה נבחרת איטליה. ארגנטינה עלתה ליתרון כבר בדקה העשירית מבעיטת עונשין של הקפטן ליונל מסי, כבשה שלושה שערים נוספים שנפסלו בשל נבדל, ועם תחילת המחצית השנייה כבשה ערב הסעודית צמד מהיר והצליחה לשמור על התוצאה עד לסיום המשחק. במשחק המקביל, התמודדה מול. האירוע המשמעותי היחיד היה כאשר פולין זכתה בבעיטת עונשין, אך השוער המקסיקני גיירמו אוצ'ואה הדף את הכדור שבעט החלוץ הפולני רוברט לבנדובסקי.
וויצ'ך שצ'נסני שוער נבחרת פולין עצר שני פנדלים, אחד של ליונל מסי והשני של סאלם אל דאווסארי.
בית ד'
במשחק הראשון של הבית, הצליחה לשמור על רשת נקייה מול. במשחק השני, התמודדה אלופת העולם המכהנת,, מול. השתיים נפגשו בעבר, כאשר אוסטרליה פגשה את אלופת העולם דאז בגביע הקונפדרציות 2001 וניצחה אותה 1–0. גם עתה, עלתה אוסטרליה ליתרון ראשונה, כאשר כבר בדקה התשיעית כבש קרייג גודווין לזכותה. אך הצרפתים התאוששו וכבשו שני שערים עד סוף המחצית (אדריאן ראביו ואוליבייה ז'ירו), ושניים נוספים במחצית השנייה (קיליאן אמבפה וז'ירו בשנית). עם צמד זה, הגיע ז'ירו ל־51 שערים בנבחרת, ובכך השווה את שיאו של תיירי הנרי בראש טבלת מלכי השערים של נבחרת צרפת.
בית ז'
, ו נפגשו בפעם השנייה ברציפות, לאחר ששלושתן, יחד עם, שיחקו בבית ה' במונדיאל 2018. לאחר מחצית נטולת שערים בין שווייץ ל, כבש בריל אמבולו, השווייצרי יליד קמרון, את השער היחיד במשחק. אמבולו, שעבר לשווייץ בגיל 6, לא חגג את השער שכבש נגד מולדתו. במקביל, גם המחצית הראשונה בין ברזיל לסרביה הסתיימה ללא שערים. במחצית השנייה כבש ריצ'רליסון כדור חוזר שהשוער הסרבי ואניה מילינקוביץ'-סאביץ' הדף, לאחר בעיטה של ויניסיוס ז'וניור ממצב שיצר ניימאר. 11 דקות לאחר מכן השתלט ריצ'רליסון על כדור רוחב שהעביר לו ויניסיוס, והוא בעט אותו אל הרשת באקרובטיות עם רגל ימין מעל הכתף.
בית ח'
ניצחה 3–2 את, במשחק בו כל השערים הובקעו במחצית השנייה. כריסטיאנו רונאלדו כבש שער בבעיטת עונשין, ובכך הפך לשחקן השלישי בהיסטוריה שכובש בחמישה טורנירי מונדיאל שונים, והגבר הראשון שעשה זאת. במשחק בין נבחרות פורטוגל ו פורטוגל ניצחה 2–0, והשער הראשון עורר מחלוקת על הכובש (כריסטיאנו רונאלדו או ברונו פרננדש). לבסוף פיפ"א החליטה שברונו פרננדש הבקיע את השער ובכך סגר צמד.
כובשי השערים
בטורניר זה נכבשו 172 שערים ב־64 משחקים, ממוצע של שערים למשחק.
משמעת
שחקן מקבל השעיה ממשחק באחד משני המקרים הבאים: להלן רשימת ההשעיות:
פרסים
הפרסים הבאים הוענקו בסיום הטורניר על ידי פיפ"א: כדור הזהב (השחקן הטוב ביותר), נעל הזהב (מלך השערים), כפפת הזהב (השוער המצטיין), והשחקן הצעיר המצטיין, כולם תחת חסות אדידס.
אירועים בולטים
<!--
דירוג סופי
-->
סמליל
הסמליל הרשמי נחשף ב-3 בספטמבר 2019 במהלך אירוע שהתקיים בבורג' קטר. הוא נועד לסמל את גביע המונדיאל, סמל האינסוף, ואת הספרה 8, המרמזת אל שמונת האצטדיונים המארחים. הסמל גם דימויים של צעיפים, המרמזים על המונדיאל החורפי הראשון, ומכיל גלים המדמים דיונות מדבריות.
קמע
הקמע הרשמי של הטורניר נחשף ב-1 באפריל 2022, במהלך הגרלת שלב הבתים. שמו הוא לעיב (בערבית: لعيب, באנגלית: La’eeb), שמשמעותו בערבית היא "שחקן מוכשר מאוד". באתר הרשמי של פיפ"א נכתב: "לה'איב יהיה ידוע ברוח הנעורים שלו, מפיץ שמחה וביטחון בכל מקום אליו ילך".
כדור
כדור המשחק הרשמי, "אל-ריחלה", נחשף ב-30 במרץ 2022. הוא יוצר על ידי אדידס בעיקר בהשראת התרבות, הארכיטקטורה, הנוף והדגל של קטר. משמעות שמו בערבית היא "המסע" (الرحلة). הכדור עוצב עם קיימות בראש סדר העדיפויות, ואל-ריחלה הוא כדור המונדיאל הראשון שנוצר באמצעות דיו ודבקים ועל בסיס מים בלבד.
שיר רשמי
השיר הרשמי של הטורניר הוא "Hayya Hayya (Better Together)", המבוצע בידי טרינידד קרדונה, דווידו ועאישה. השיר יצא לאור ב-1 באפריל 2022 לצד קליפ וידאו רשמי. שיר זה הוא חלק מרצועת שמע רחבה יותר שהתפרסמה בהמשך.
זכויות שידור
ב-2012 חתמה פיפ"א על הסכם עם איגוד השידור האירופי (EBU) עבור המונדיאלים ב־2018 וב־2022. ההסכם מכסה 37 מדינות באירופה, כולל ישראל. ב-2014 זכו ITV וה־BBC בזכויות השידור בבריטניה. זכויות השידור בגרמניה נמכרו ל־ZDF, ARD ודויטשה טלקום בהסכם שנחתם ב־2014. פוקס וטלמונדו השיגו את זכויות השידור בארצות הברית בעסקה המוערכת ב־1.2 מיליארד דולר. בינואר 2022 פרסמה פיפ"א את רישיונות השידור המלאים למונדיאל 2022 בכל העולם.
בישראל
הערוץ הראשון, מתוקף חברותו באיגוד השידור האירופי, קיבל את זכויות השידור של מונדיאל 2018 ו־2022. ב-2017 הערוץ פורק ותאגיד השידור הישראלי החליף אותו, וב-2018 נעשה התאגיד לחבר קבוע באיגוד השידור האירופי. התאגיד שילם עבור שידור שני המונדיאלים 6.3 מיליון אירו. ביוני 2022 העמיד התאגיד למכירה שמונה משחקים בשלב הבתים. בניגוד למונדיאלים הקודמים, הפעם נמכרים רק משחקים שאין באפשרותו של כאן 11 לשדר, מכיוון שמתקיימים במקביל למשחקים אחרים; מכירת המשחקים על-ידי התאגיד מתבצעת בעקבות האיסור של מעניקי זכויות השידור בעולם לוותר על משחקים נוספים. באוגוסט 2022 פורסם כי רשת 13 וצ'רלטון רכשו ארבעה משחקים כל אחת. ארבעת המשחקים שרכש צ'רלטון שודרו גם בכאן דיגיטל. 56 המשחקים שנותרו בידי התאגיד שודרו בערוץ כאן 11 ובערוץ מכאן 33 בשפה הערבית. המשחקים שודרו באיכות 4K וניתן היה לצפות בהם באתר האינטרנט וביישומון של תאגיד השידור.
מחלוקת
מאז שזכתה באירוח הטורניר, הואשמה קטר באמצעי התקשורת בעולם המערבי כי אירוח הטורניר הוא חלק מאסטרטגיה של קטר בטיהור תדמיתה באמצעות הספורט מה שמכונה Sports Washing (אנ'). ב־10 ביולי 2013 הודיעה ממשלת קטר כי תשקיע 200 מיליארד דולרים בהכנות למונדיאל. במהלך שנה זו יצאו מספר תחקירים על אבדות בנפש מבין העובדים בהקמת התשתיות לקראת המונדיאל. באפריל 2017 דווח שקטר החליטה לקצץ את תקציב המונדיאל ב-40%.
לפי דיווחים מעיתונים בריטים, קטר העבידה וגרמה למותם של כ-6,000 עובדים זרים בזמן העבודות לבניית אצטדיונים חדשים.
דחיית המונדיאל לחורף
בשל האקלים החם השורר בקטר ביוני ויולי מניתה פיפ"א באוקטובר 2013 ועדה שתפקידה לבחון מועדים חלופיים לטורניר. ב-24 בפברואר 2015 הציעה הוועדה את קיום המונדיאל בחורף, מסוף נובמבר עד סוף דצמבר 2022, על מנת להימנע מהחום הקיצי הקטרי (עלול להגיע ל-40 מעלות צלזיוס בצל). תאריכים נוספים בשנת 2022 נשללו עקב משחקי החורף האולימפיים בפברואר, משחקי החורף הפאראלימפיים במרץ, וחודש הרמדאן באפריל.
הצעה זו הייתה שנויה במחלוקת, מכיוון שבכך המונדיאל פגע בלוחות הזמנים של ליגות מקומיות רבות ברחבי העולם. ופרשנים רבים הסתייגו מהרעיון של מונדיאל מקוצר בן 28 יום. תיאו צוונציגר, חבר הוועד המנהל של פיפ"א, טען בראיון כי הענקת אירוח מונדיאל 2022 לקטר היא טעות. פרנק לואי, יו"ר התאחדות הכדורגל האוסטרלית, אמר כי אם אכן המונדיאל יעבור לנובמבר ויפגע בלוח הזמנים של ליגת העל האוסטרלית, ההתאחדות תדרוש פיצויים מפיפ"א. ריצ'רד סקודאמור, המנהל הכללי של הפרמייר ליג, אמר כי הליגה תשקול צעדים משפטיים נגד פיפ"א, משום שקיום המונדיאל בחורף יפריע למחזורי המשחקים הפופולריים בחג המולד וראש השנה האזרחית. ב-19 במרץ 2015, אישרה פיפ"א כי המונדיאל ייערך בנובמבר-דצמבר. היום הלאומי של קטר.
השתתפות רוסיה במונדיאל
ב-9 בדצמבר 2019, הסוכנות העולמית נגד סמים בספורט (WADA) הטילה על רוסיה השעיה לארבע שנים מכל אירועי הספורט העולמיים, לאחר שהסוכנות הרוסית למניעת סימום בספורט נמצאה אשמה בהסתרה שיטתית של סימום ספורטאים רוסים. למרות זאת, הורשתה להשתתף במוקדמות המונדיאל, מכיוון שהאיסור חל רק על הטורניר הסופי. רוסיה עתרה לבית הדין לבוררות בספורט כנגד החלטתה של WADA, אך ב-17 בדצמבר 2020 הותיר בית המשפט את האיסור על כנו למשך שנתיים, עד 16 בדצמבר 2022, יומיים לפני גמר המונדיאל.
השתתפותה של רוסיה במונדיאל הועמדה בספק נוסף לאחר הפלישה הרוסית לאוקראינה בפברואר 2022. ב-24 בפברואר, שלוש הנבחרות שהוגרלו למסלול הפלייאוף יחד עם רוסיה -, ו, הודיעו כי לא ישחקו בשטח רוסיה. ב-26 בפברואר הודיעו פולין ושוודיה כי לא ישחקו כלל נגד נבחרת רוסיה, ויום לאחר מכן הצטרפה לכך גם צ'כיה.
ב-27 בפברואר הודיעה פיפ"א על סנקציות שיוטלו על השתתפותה של רוסיה בכדורגל העולמי. נאסר עליה לארח תחרויות בינלאומיות, הנבחרת תשחק את כל משחקיה באצטדיון במדינה נייטרלית וללא קהל, והיא לא תורשה להתחרות תחת הדגל הרוסי וההמנון הרוסי. במקום זאת, ובדומה לספורטאים האולימפיים הרוסיים, הנבחרת תשחק תחת דגלה של התאחדות הכדורגל הרוסית (RFU). אך למחרת, 28 בפברואר, הודיעה פיפ"א כי היא משעה את רוסיה מהשתתפות בכל הטורנירים שנערכים על ידיה, לרבות מונדיאל 2022.
זכויות להט"ב
מיד עם זכייתה של קטר באירוח המשחקים, הועלו דאגות לגבי זכויותיהם של חברי קהילת הלהט"ב שישתתפו בטורניר, שכן הומוסקסואליות אינה חוקית בקטר, ועל מוסלמים קיים עונש מוות לפי חוקי השריעה. נשיא פיפ"א דאז, ספ בלאטר, ספג ביקורת לאחר שענה בבדיחות הדעת בנוגע לחששות אלו כי המשתתפים ההומוסקסואליים "צריכים להימנע מפעילות מינית", אמירה עליה הוא התנצל מאוחר יותר והבטיח כי פיפ"א לא תסבול אפליה מכל סוג שהוא. ב-2013, חסן אל-ת'וואדי, הממונה מטעם ממשלת קטאר על ארגון המונדיאל, הבטיח כי כולם יתקבלו בברכה בקטר 2022, אך הזהיר מפני גילויי חיבה פומביים מכיוון שהם "אינם חלק מהתרבות והמסורת שלנו".
בנובמבר 2021, הכדורגלן האוסטרלי ג'וש קבאלו שיצא מהארון כהומוסקסואל באוקטובר 2021, אמר כי הוא חושש לנסוע לקטר לשחק במונדיאל. בתגובה אמר נאסר אל חאטר, יו"ר הוועדה המארגנת של המונדיאל, כי קטר תקבל את קבאלו בברכה.
בדצמבר 2020, גורמים קטריים רשמיים הצהירו, כי בהתאם למדיניותה של פיפ"א, קטר לא תגביל את הצגתם של סמלים להט"בים (כגון דגל הגאווה) במהלך משחקי המונדיאל. למרות זאת, באפריל 2022, גורם ביטחוני קטרי המעורב בפיקוח על הטורניר, הצהיר כי ישנן תוכניות להחרים דגלי גאווה מהצופים, לכאורה על מנת להגן עליהם מפני עימותים עם צופים הומופובים. Fare network, הארגון למניעת אפליה בכדורגל האירופי, מתח ביקורת קשה על הדיווח, וטען כי פעולות אנטי-להט"ביות מטעם ממשלת קטר מדאיגות את המשתתפים במונדיאל יותר מאשר פעולות של יחידים. באפריל 2022, הצהיר בראיון מייג'ור גנרל עבדולעזיז עבדולה אל-אנסארי, המפקח על אבטחת המונדיאל מטעם ממשלת קטר, כי זוגות להט"בים יתקבלו בברכה במדינה וייתקלו בחופש להט"בי שדגל הקשת בענן מייצג. במאי 2022 דווח כי בתי מלון בקטר סירבו לקבל הזמנה מזוג חד־מיני.
ב-28 בנובמבר 2022, במהלך המשחק בין פורטוגל לאורוגוואי, התפרץ אוהד למגרש עם דגל הגאווה בתור מחאה. ב-21 בנובמבר נעצר גרנט ואהל, עיתונאי ספורט אמריקאי בשל חולצה שלבש ועליה ציור של קשת בענן כתמיכה בקהילה הגאה.
איסור על מכירת אלכוהול
בנובמבר 2022, יומיים לפני תחילת הטורניר, קטר החליטה לאסור מכירה של אלכוהול בשמונת האצטדיונים שיארחו את המשחקים. מארגני המונדיאל התחייבו להחריג את המשחקים מהכללים במדינה המוסלמית ולמכור משקאות אלכוהוליים באצטדיונים, אבל הפרו ברגע האחרון את התחייבותם. מכירת משקאות אלכוהולים התאפשרה במתחמים ייעודיים בלבד.
היחס לאוהדים מישראל
באתר מכירת הכרטיסים למונדיאל, לא נכללה ישראל ברשימת המדינות. אפשרות הבחירה היחידה שניתנה היא ה"שטחים פלסטיניים כבושים". אתר המכירה הוא האתר הרשמי מטעם סוכנות פיפ"א. בנוסף, במסגרת ההכנות, פנתה קטר לישראל בבקשה להימנע מהטלת מגבלות על הגעת אוהדים פלסטינים.
שורה של עיתונאים ישראלים התמודדו עם מחאות בעד הפלסטינים והטרדות בניסיון לדווח מהמונדיאל בקטר. סרטונים של ההטרדות והמחאות הופצו ברשתות החברתיות וזכו לתהודה חיובית רבה בעולם הערבי. העיתונאים הישראלים דיווחו כי הם מרגישים שנואים ולא רצויים בקטר.
טרור ביולוגי
טרור ביולוגי הוא סוג של פעולת טרור הכוללת שחרור מכוון או הפצה של אורגניזמים. אורגניזמים אלה יכולים להיות חיידקים, נגיפים או רעלנים, והם יכולים להיות טבעיים או מעשה אדם. שימוש בשיטה זו בלחימה נקרא "לוחמה ביולוגית".
הגדרה
על פי המרכז לבקרת מחלות ומניעתן בארצות הברית, התקפת טרור ביולוגי היא פעולה מכוונת של שחרור חיידקים, נגיפים, רעלנים או אורגניזמים אחרים, במטרה לגרום למחלה או מוות של בני אדם, חיות או צמחים. אורגניזמים אלה נמצאים בדרך כלל בטבע, אך ייתכן שהם שונו מתוך מטרה להגביר את יכולתם לחולל מחלה, לשפר את עמידותם כנגד טיפול רפואי או להגביר את יכולת ההפצה שלהם. הם יכולים להתפשט באמצעות המים, האוויר או מזון. טרוריסטים מנסים להשתמש באורגניזמים למטרות טרור מכיוון שקשה מאוד לגלות אותם והם אינם גורמים להופעת סימני המחלה בשעות או בימים שמיד לאחר הפצתם. חלק מהם יכולים לעבור מאדם לאדם, כמו נגיף האבעבועות השחורות, וחלק לא – כמו הגחלת.
טרור ביולוגי הוא נשק מושך מכיוון שהאורגניזם קל יחסית להשגה והוא זול, ניתן להפיץ אותו בקלות, והוא יכול לגרום לפחד וחרדה הגדולים מההשפעה בפועל של האורגניזם שהופץ. יחד עם זאת, מנהיגים צבאיים למדו שלטרור ביולוגי מספר מגבלות חשובות: קשה להשתמש בנשק ביולוגי בצורה כזאת שרק האויב ייפגע ולא כוחות ידידותיים. נשק ביולוגי שימושי לטרוריסטים בעיקר די לזרוע פחד ופאניקה ברחבי המדינה. יחד עם זאת, אנשי מדע כמו ביל ג'וי, הזהירו מפני הכוח הפוטנציאלי שיש להנדסה גנטית אם היא תיפול בידיהם של טרוריסטים.
כמו כן ישנם מחוללי מחלות אשר עלולים לפגוע קשות בכלכלה בלבד. דוגמה לכך היא מחלת הפה והטלפיים, הפוגעת בחיות בלבד וכמעט שאינה משפיעה על בני האדם.
המאה ה-20
ב-1971 משטרת שיקגו עצרה שני סטודנטים אשר תכננו להחדיר לאספקת המים העירונית טיפוס וסוגי חיידקים נוספים. אחד מהם הקים קבוצת טרור בשם R.I.S.E, בעוד השני גידל תרביות חיידקים שלקח ממקום עבודתו בבית החולים. שניהם נמלטו לקובה לאחר ששוחררו בערבות. אחד מהם מת בקובה בשנת 1974 בנסיבות טבעיות, והשני חזר לארצות הברית ב-1975 ונגזר עליו מאסר על תנאי.
ב-1984 חסידיו של אושו שהתגוררו בעיר קטנה במחוז וואסקו שבמדינת אורגון, ניסו להשפיע על הבחירות המקומיות על ידי נטרול האוכלוסייה המקומית. הדבר נעשה על ידי הדבקה בחיידק מסוג סלמונלה של בר סלטים ב-11 מסעדות, מוצרים בחנויות מכולת, ידיות דלתות ומקומות ציבוריים אחרים. ההתקפה הדביקה 751 אנשים וגרמה להרעלת מזון חמורה. לא היו הרוגים. מקרה זה הוא ככל הידוע התקפת טרור ביולוגי ראשונה על אדמת ארצות הברית במאה ה-20.
ביוני 1993 ביצעה הכת יפנית דתית, אום שינריקיו, ניסיון כושל למתקפת טרור ביולוגי בטוקיו. חברי הכת ביצעו ניסיון לשחרר אנתרקס, אך איש לא נדבק. הסיבה לכך היא שחברי הכת השתמשו בתרכיב חיסון אנתרקס שניתן באותה תקופה לבעלי חיים, לתרכיב זה חסר הגן שגורם לסימפטומים של המחלה. שנתיים לאחר מכן הצליחה הכת לבצע פיגוע בעזרת סארין.
המאה ה-21
בספטמבר ואוקטובר 2001, בוצעה מתקפת אנתרקס על ארצות הברית, במסגרתה נשלחו מספר מעטפות המכילות אנתרקס למשרדי תקשורת ולחברי קונגרס. כתוצאה מכך נהרגו 5 בני אדם.
קטגוריות
המרכז לבקרת מחלות ומניעתן בארצות הברית מחלק את הגורמים המסוכנים לקטגוריות (A, B, C).
קטגוריה A
הגורמים בקטגוריה A מהווים סיכון לאומי, הם מופצים ומועברים בקלות, שיעורי התמותה הם גבוהים, בעלי פוטנציאל להשפעה משמעותית על בריאות הציבור, עלולים לגרום לפאניקה כללית או דורשים מוכנות מיוחדת לשמירת בריאות הציבור:
קטגוריה B
הגורמים בקטגוריה B הם קלים יחסית להפצה ושיעורי התמותה הם נמוכים.
קטגוריה C
הגורמים בקטגוריה C הם פתוגנים אשר עלולים להיות מהונדסים גנטית להפצה המונית בגלל הזמינות שלהם, קלות הייצור וההפצה, שיעורי תמותה גבוהים או היכולת לגרום להשפעה בריאותית משמעותית.
מענה לאירוע טרור ביולוגי או איום
באופן היסטורי, ממשלות ורשויות הסתמכו על הסגרים כאמצעי הגנה על האוכלוסייה. גופים בינלאומיים כמו ארגון הבריאות העולמי כבר מקדישים חלק מהמשאבים לניטור ומעקב אחר מגיפות.
ארצות הברית
סוכנויות הממשל אשר יוזנקו לטיפול באירוע טרור ביולוגי יכללו רשויות לאכיפת חוק, צוותים לטיפול בחומרים מסוכנים וצוותי רפואת חירום. כמו כן לצבא ארצות הברית יש יחידות מיוחדות היכולות להגיב לאירוע טרור ביולוגי. פעולות התגובה יכללו גם את המרכז לבקרת מחלות ומניעתן.